Downloaded from YTS.MX
NETFLIX PREDSTAVLJA
Official YIFY movies site: YTS.MX
Negdje u svemiru netko je 100 % kompatibilan sa mnom.
Problem je tu osobu naći
između sedam milijarda ljudi samo na planetu Zemlji.
Nije da sam pesimistica.
No, za razliku od većine ljudi,
nisam imala vremena tražiti.
Ali našla sam ga.
Počela sam svirati s osam godina.
S 13 sam godina već znala da želim biti pijanistica u Simfonijskom orkestru.
Ali onda je vuk progutao moj san.
Da objasnim.
„Lupus” na latinskome znači „vuk”.
To je autoimuna bolest.
Kao da moje tijelo napada samo sebe.
Može mi napasti kožu.
Moje organe.
-Katkad mi napadne zglobove. -Bože, kako možeš svirati klavir?
-Zlato, odmori se malo. -Hoću, djede.
A što drugo da kažem?
Mogu samo nastaviti i nadati se da vuk neće doći do…
…tvojih bubrega.
Bubrezi rade na manje od 10 %, Nina.
Moramo ti presaditi bubreg.
Dok ga ne dobiješ,
morat ćeš na dijalizu triput tjedno
kroz fistulu koju ćemo ti ugraditi u ruku.
Koliko ću biti na listi čekanja?
Bubreg ti može stići za šest mjeseci
ili za koju godinu.
Ovisi o vremenu čekanja.
Na listi čekanja trenutačno si
ovdje.
MJESTO NA LISTI ČEKANJA: 14 890
MJESEC POSLIJE
Djede!
Doručak je spreman!
Tornado Nina.
-Dobro jutro! -Dobro jutro.
Zar se ne bi trebala odmarati?
Trebala bih. Ali ne mogu mirovati.
Shvaćam.
Kupila sam ti kruh.
Ali možeš pojesti samo jedan. Zbog dijabetesa.
Znam.
Želim da znaš
da kad odeš u bolnicu,
ja ću biti s tobom.
Nema šanse, djede.
Ostani ovdje, odmaraj se i gledaj svoju emisiju.
Mogu i sama. Dobro?
Još ne znaš da uvijek želim biti s tobom?
Blizu tebe?
Važno je. Prvi ti je dan dijalize!
Znam.
Možeš li mi dodati zabavnu rubriku?
Hvala.
Volim te.
Ne mogu vjerovati! Djede!
TRAŽI SE PIJANIST
Oslobodilo se mjesto u Simfonijskom orkestru.
Da se okušam?
Zlato.
Nitko ne zna odgovor na to pitanje bolje od tebe.
Ne mogu ja to.
Ruke su mi premale.
Gi, ovo vježbamo tek jedan sat.
Znaš koliko mi je trebalo kad sam bila tvojih godina?
Mjesec!
Pomakni se.
Tajna klavira
nisu velike ni male ruke.
Nego ustrajnost.
-Hoćemo zajedno? -Da!
SOLO PIJANIST
Lurdes!
-Lurdes, imaš li malo vremena? -Što ima, Nina?
Odlučila sam se prijaviti za pijanisticu Simfonijskog orkestra.
Ali nemam klavir.
Smijem li možda vježbati na ovome?
-Već to radiš. -Da, ali moram mnogo više vježbati.
Htjela sam ostati nakon poduka.
Bilo bi sjajno za konzervatorij ako upadnem.
Misliš da se možeš nositi s podukama
i liječenjem?
To mi je prilika.
Ako obećaš da neće utjecati na poduke, onda smiješ.
Hvala.
Hej! Bez bicikala!
SOLO PIJANIST
Hej, čovječe!
Jesi li gluh?
Pazi! Vidi koliko je ljudi.
Jesi lud, dečko?
Slušaj! Ti…
-Ne smiješ… -Ne smiješ voziti bicikl.
Točno.
Oprosti.
Omela si me.
Jesam?
Kad sam vidio kako sviraš…
Volim Eda Sheerana.
To je bio Chopin.
Ne znam mnogo o klaviru.
Ali znam da ovaj ne bi smio krčiti put.
Ne, imaš pravo.
Ovo mi je najdraža biciklistička staza.
Dobro, oprosti.
Sviraj dalje.
Drugi put. Uništio si raspoloženje.
Možda naletim na tebe neki drugi put.
Bok, dečko.
SREDIŠNJA BOLNICA
Danas počinjete rano?
Dobro jutro.
Hej, beba je bolje, zar ne?
Gabriele, misliš da je ovo srčani udar?
-To je koronarna okluzija. -Da?
-Boli? -Ne.
-Enzimi? -Ne.
-Onda nije srčani udar. -Siguran si?
-Kladimo se u večeru? -Ne. Uvijek ti plaćam večeru.
Vjeruj mi i nećeš morati.
Hej.
Hej, doktore!
I?
Donijeli ste mi?
-Ako vas uhvate, znate… -Hvala.
Naravno. Ni riječi.
Takav je dogovor.
Ionako umirem.
Što mi može vražja krema od karamele?
Devedesetogodišnjak s apetitom devetogodišnjaka?
-Da! -Dajte šaku.
Doktore.
Oprostite što vas gnjavim,
ali noću ovdje bude jako hladno.
Ne brinite se, gđo Marina. Donijet ću vam grijalicu.
-Baš lijepo od vas. Hvala. -Ajme! Zahtjevna baba, zar ne, doktore?
Pravi se javio, prosjače stari!
Budite dobri.
DIJALIZA
Što će dr. Alberto kad čuje da mu sin dila deserte?
Ovdje mu nisam sin. Položio sam ispit kao i svi drugi.
Potpiši ovdje. Hajde.
Pratim stanje g. Geralda. Bez brige.
Neću vječno biti tvoja pomagačica.
Čuješ me, mali?
Dok ne završim specijalizaciju? Dogovoreno?
Razmislit ću.
Stavit ću ti vrpce za nos. Možda ti pomognu.
Brinem se da ću te jednog dana naći mrtvog.
-Zbog gušenja. -Nisam spavao. Planirao sam.
Naravno.
Zašto ne odeš kući?
Razgovaram s mužem.
Kojim mužem?
-Kad ću ga upoznati? -Smiri se. Tek smo se našli.
-Zove se Túlio. -Yuri?
-Trebao bi naći stvarnu osobu. -Izađi iz špilje.
-Tako najlakše nekog upoznaš. -Ne slažem se.
Upoznao sam pijanisticu na kolodvoru.
Je li?
Gdje je?
-Izgubio sam je iz vida. -Vidiš?
A moj je muž ovdje.
Znam njegovu dob, adresu, broj telefona, koliko ćemo djece imati,
omiljenu kraljicu Drag Racea i da smo kompatibilni 90 %.
Znaš li barem njezino ime?
Svira Chopina.
Tko je Chopin?
Nina Soares?
Hajde, djede. Idemo, požuri se.
Ti?
Vi se već poznajete?
-Ne. -Ne.
Molim vas, sjednite.
Oprostite, imali smo zakazano s dr. Simone.
Nije ovdje? Nije mogla doći?
Dr. Simone imala je hitan slučaj, ali uskoro se vraća.
Ja sam Gabriel. Specijalizant sam i brinut ću se o Nini.
-Je li specijalizant liječnik? -Djede.
Apsolutno.
To znači da se specijaliziram za izvrsnog liječnika opće medicine.
Kao na biciklu?
Kao ti na klaviru.
Nina, sjedni da ti pregledam ruku.
Ako nije problem.
Dobar krvotok.
Fistula je spremna.
Možeš čekati na dijalizi dok se ja spremim.
Prvi hodnik slijeva.
Hvala.
Hvala, dr. specijalizante.
To je 54 kg. Možeš sići, dušo.
Upoznala si Raimundu.
Bez brige, u dobrim si rukama.
Pobrinut ćemo se mi o njoj.
Sjedni.
Skini košulju.
Sad ispruži ruku, dušo,
da dobro pogledamo.
Ne brini se, Nina.
Sve će biti u redu.
Kako? Ako budem vezana za ovaj stroj?
Stroj ti nije neprijatelj.
Pomoći će ti da živiš.
Sigurno se imaš čemu radovati.
Dakle, vidiš čašu napola punu.
Uvijek. A ti napola praznu?
Sad je samo prazna.
Suha. Prljava u sudoperu.
Ajme!
Moramo liječiti i pesimizam. Zar ne, Raimunda?
Život je prekrasan i sunce sja.
Ne mogu pocrnjeti.
-Uvijek odgovaraš? -Uvijek si ovako veseo?
Nisi još ništa ni vidjela. A sad ne miči ruku. Dobro?
Tvoja će terapija trajati četiri sata.
Gotovo.
Jesi li dobro?
Mogu li ti još kako pomoći, Nina?
Ne, doktore, ali…
hvala na pitanju.
Lurdes! Oprosti, nisam znala da si još tu.
-Jesi li danas bila na liječenju? -Jesam.
Zato si zakasnila na poduku u 18 h?
Da, ali obećavam da se neće ponoviti.
Žao mi je, Nina. Ne znam kako bih ovo rekla, ali…
Moramo raskinuti tvoj ugovor sa školom.
-Što? -Moraš paziti na sebe.
Ovaj si mjesec propustila previše poduka zbog tvog…
Lupusa.
Smijete to reći.
Propuštala si poduke, kasno si dolazila.
Imaš to u ruci.
To bi moglo uplašiti djecu.
I tvoje zdravlje, naravno.
Trebaš vremena da se pobrineš o sebi.
To je vrijeme zauvijek, Lurdes.
Žao mi je, Nina.
Sigurno će ti se otvoriti i druga vrata.
Previše maziš pacijente, Gabriele.
Želiš li da se draga gospođa smrzne?
Ovdje ćemo naći samo štakore i golubove.
A mrzim golubove.
Gabriele.
Evo, našao sam nešto. Idemo?
-Pomozi mi. Teško je. -Ima kotače, Yuri.
Rai.
-Bok. -Je li Prazna Čaša završila?
Na terasi je.
Gabriele.
Danas joj nije dobro.
Znači, otkrila si moju tajnu?
Najbolje mjesto za promatranje zalaska.
Da.
Budući da ne vidim popodnevno sunce, zalazak je moja dnevna nagrada.
-Zar se ne bojiš visine? -Ne.
Mislim, bojim se.
Ali uvijek se isplati izdržati.
Nastojim to zapamtiti prije planine.
Savršeno. Liječnik si, biciklist i alpinist?
I ja sam prije tako razmišljala.
Prije izlaska na pozornicu.
-Dobar način da se suočiš s izazovom. -Da.
Ali kad sam se jednog dana suočila s izazovom,
lupus mi je uzvratio.
Trebale su mi godine da se vratim.
Drago mi je što jesi. Kad sam te vidio na kolodvoru, osjetio sam…
Što?
Da si rođena za to. Za pozornicu.
Hvala. Ali kolodvor nije mjesto na kojem želim svirati.
Jesi li ikad slušao Simfonijski orkestar?
Oprosti na razočaranju. Ja sam siromašan, neuk specijalizant.
Ne razumijem glazbu.
I ne moraš.
Glazba…
Glazba je čarolija.
Preobrazi te.
Netko svira, a netko sluša.
I mijenjaš se.
Dobro. Uvjerila si me.
Volio bih te gledati u Orkestru.
Najprije moram položiti ispit.
Znam da hoćeš.
Na trenutak sam mislila da je to moguće.
Doista jesam.
-Što se promijenilo? -Postala sam realna.
Nemam bubrege,
nemam posao
i ne mogu vježbati na konzervatoriju.
Pođi sa mnom.
Ne vjerujem.
Nije ugođen?
Savršen je.
Opa!
-Sad možeš vježbati za ispit. -Da.
Ne mogu.
Znam da vidiš čašu polupraznu, ali da odustaješ?
Ne, nema veze s tim.
Danas je bio zadnji dan za prijave.
A nisam se prijavila.
Dan nije završio, Nina.
Vjerojatno su još otvorene. Idemo.
Ne, to nije moguće.
Gužva je. Nećemo uspjeti.
Idem s tobom.
Gabriele!
ZATVORENO
Došli smo na ispit za pijanista.
Žao mi je, ali zatvoreno je.
Gospođice!
Moj djed…
Nedavno je…
napustio ovaj svijet.
Posljednja mu je želja bila da položim ovaj ispit.
Znate?
Pitajte njega. Liječnik je.
Vi ste liječnik?
Njezin je djed doživio iznenadnu i nehotičnu inhalaciju
izazvanu grčevitom kontrakcijom mišića na dnu prsne šupljine.
Bilo je tako snažno, tako iznenada.
Uznemirilo je sve prisutne liječnike.
Bilo je užasno.
Bilo je užasno, gospođice. Grozno.
Imate li iskaznicu?
Dajte mi je.
Ispunite obrazac.
Ne mogu vjerovati da si ubila g. Joaquima.
A ti? Izmislio si neku čudnu bolest.
Zapravo,
samo sam stručno opisao štucavicu.
Dvije su faze.
Prva je slobodna.
Mogu odabrati što želim svirati za odbor.
Ako prođem,
idem u finale.
Sve ili ništa.
Bože dragi!
Tako je slatko!
Jesi li zaljubljena, Nina?
Jesam, djede.
U Frédérica Chopina. Poznaješ ga?
Čekaj, prvo je bio Mozart. Sad je Frédéric Chopin?
Ozbiljna sam, djede!
Nisam zaljubljena.
Imam većih briga od ljubavi.
Ne idem! Ostajem ovdje.
-Što se događa? -Joj, Gabriele. Túlio je.
-Želi me vidjeti. -Što onda radiš ovdje?
-Idi k njemu. -Ne. Nisam spreman za stvarni svijet.
Još koristiš onu fotku iz mlađe dobi?
Kad sam imao 80 kg manje? Naravno da ne, Gabriele.
Možda.
Dođi.
Yuri?
Ti si više od stare fotografije i biografije.
Svidjet ćeš mu se, kao svima.
Dobro.
Izgledam li dobro?
Baš si seksi.
HVALA NA KLAVIRU, CHOPINE!
Zašto se smješkaš mobitelu? Očijukaš?
-Našao si pijanisticu s kolodvora? -Jesam.
-Imaš sreće. -Ali ona je moja pacijentica.
Ne!
-Ne smiješ. -Misliš da to ne znam?
Samo mi zahvaljuje na klaviru.
-I poziva me na večeru. -Gabriele.
Sjeti se Sokratove zakletve.
Hipokratove zakletve, Yuri!
Hipokrat, Sokrat. Svi su Talijani.
Zapamti pravila, ne imena. Nema hodanja s pacijentima.
Idem na spoj, Gabriele.
Ali ti budi dobar. Promatram te.
Hvala.
Nisi li rekla da je otrcano objavljivati fotografije hrane?
Drži tanjur, djede.
-Ovako? -Više ulijevo.
-Ovako? -Savršeno.
Gotovo!
DA DONESEM SUTRA U BOLNICU ZA RUČAK?
Možemo jesti?
ŽAO MI JE, IMAM PLANOVE ZA RUČAK.
Možemo.
Jesi zauzet?
Nisam.
Super. Tata te traži.
Onda sam zauzet.
Ne, Gabriele, ne pravi mi probleme. Idemo vidjeti taticu.
Idi k tatici. Hajde.
RAVNATELJEV URED
Slobodno.
-Trebaš me? -Trebam.
Sjedni.
Vidio sam pacijentičine pretrage. Klirens je ispod 15 %.
Na listi je čekanja.
Pomno je pratiš?
-Kako pacijentica napreduje? -Zove se Nina.
Tvoj pristup pacijentima jednog će dana biti problem.
Problem je što tražim da koristiš ime pacijenata?
Problem je nabavljati klavire za pacijente, Gabriele.
-Znam što radim. -„Znam što radim.”
Ta fraza obično prethodi problemu.
Završio si?
-Oprosti. Nisam te htio ometati. -Ne. U redu je.
Ionako ne mogu savladati ovaj dio.
-Zvuči savršeno. -Nema šanse.
Dođi. Pokazat ću ti.
Ovaj dio ovdje.
Prsti mi ne rade.
Preko noći pjesmu koju sviram cijeli život više ne mogu svirati.
Ne možeš je svirati drukčije?
Različite interpretacije iste pjesme?
Ne ako želim biti solistica u najboljem orkestru Latinske Amerike.
Imaju samo jedan način sviranja, a to je točno prema notama.
Mogu li ti pokazati svoj glazbeni talent?
A la vontê, monsieur.
„Štapići”. Klasik!
-Želiš čuti original? -Original?
Oduzela si mi jedinu pjesmu koju znam.
-Držat ću se bicikla. Lakše je. -Tebi.
Ako se ja popnem na bicikl, idem samo prema dolje.
Ne znaš voziti bicikl?
Pokazat ću ti.
Mislim da sam prestara da naučim voziti.
Prestara si da ne bi mogla naučiti.
Dobro. Može ovako?
Naučit ću voziti bicikl
ako naučiš svirati još jednu pjesmu na klaviru.
Dogovoreno?
Dogovoreno.
Gledaj naprijed.
-Ne puštaj me. -Neću.
Ulijevo.
Dobro. Pusti me!
-Rekla si da ne puštam. -Pusti, Gabriele!
-Rekla sam da me ne puštaš! -Oprosti.
Nije bilo tako loše.
Ovdje. Ovako.
Nije pošteno. Bicikl ima dvije pedale.
-Klavir ima samo jednu više. -I tisuću tipaka.
Ne oteži. Ponovno.
JESI LI ODUSTALA OD BICIKLA?
JA SAM VEĆ PIJANIST
UOPĆE ME NE POZNAJEŠ!
Gabriele!
Uspjela sam!
Hvala na trudu, probat ću harmoniku.
Smiri se, optimiste. Nećeš odustati tako lako.
Sjedni.
Dobro. Pokazat ću ti nešto lakše.
Prati me.
Tako.
Uvijek ćeš biti sa mnom
Reci mi da naša priča nije gotova
I da onkraj svemira Naša ljubav još postoji
I vidjet ćemo se ondje
Zašto si stao, Chopine?
Tvoj prvi duet nije bio tako težak.
-Ta je pjesma predivna, Nina. -Prestani.
Nisam je dovršila.
Samo…
katkad mislim da nemam još puno vremena.
I lijepo je zamisliti da postoji nešto poslije ovoga.
Onkraj svemira? To je predaleko.
Nisi mi rekla da si pjevačica.
-Nisam. -Trebala bi biti.
-Hoćemo li proslaviti tvoj prvi koncert? -Da. Kino?
Ja bih nešto malo…
veselije.
Hajde.
-Ovdje je bučno. -Nije to buka. To je glazba.
Želite li piće? Koktel, pivo, malo katuabe?
Ne, hvala.
Bolje ne. Zbog zadržavanja tekućine.
Reci mi ovo. Jesi li ovdje kao moj liječnik ili prijatelj?
-Prijatelj. -Onda dobro.
-Ne bih ništa, hvala. -A vi?
-Ne, hvala. -Dobro.
-Ti smiješ piti. -Znam da smijem.
Ali neću.
Ali plesat ćeš?
-Sto posto ne. -Hajde, samo jedan ples. Jednom.
Ne razmišljaj previše.
-Sve je spremno, Amanda. -Hvala, Mundinha.
Nina? Pripremit ću te za sekundu, draga.
Hvala, Munda.
Ajme.
-Smijem li i ja piti toliko vode? -Ovo je prazno.
Kći mi je ovo dala za sreću, da mi uskoro presade bubreg.
Baš slatko!
Ja moram popiti 20 galona sreće.
Slušaj.
Već sam ga jednom dobila.
Dobit ćeš ga i ti.
Ovo vam je drugi put?
Da.
Nije li to strašno?
Strašno?
Meni bi bilo strašno da više ne vidim kćer.
Da ne mogu zagrliti svoju curicu.
Da ne vidim kćer kako odrasta.
To je meni strašno.
Dok god to mogu, svaka minuta ovdje vrijedi patnje.
Zbog kćeri drukčije vidim svijet.
Bolje.
O, da.
Čini se da će tvoj pesimizam uskoro biti izliječen.
Idemo, Nina.
-Idemo. -Ruka.
Klavir je mnogo više od pritiskanja tipaka.
Naravno, to je važno.
Ali moraš znati i čitati note,
tumačiti ih,
pisati.
Bol povezana s lupusom je kao
da pokušavam govoriti dok mi netko prekriva usta.
„ONKRAJ SVEMIRA”
No ništa me neće ušutkati.
Bok, g. Joaquim!
Dr. specijalizant.
Samo trenutak, Gabriele!
Djede, nemoj ga gnjaviti.
Samo razgovaramo. Želiš li ući?
-Ne treba, hvala. -Dobro.
Hajde, dušo.
-Je li te gnjavio? -Nije, on me voli.
LIJEKOVI 14 SATI
Kandidat broj četiri!
KANDIDAT BROJ 18
Koju ćete skladbu svirati?
-Beethovenovu „Mjesečevu sonatu”. -Dobro.
Kad se upali zeleno svjetlo, možete početi.
Nemojte prekoračiti vrijeme.
Ako pogriješite, nastavite.
-Sretno. -Hvala.
I?
Kako je prošlo?
Stvarno?
Prošla si?
Jesam!
Sjajno! Dakle…
Što kažeš na to da proslavimo za večerom kod mene?
Kuhaš?
Kuham. Naravno.
Volim kuhati.
Nisam imala pojma.
Yuri, kuhaj za mene. Nina dolazi.
Koja Nina? Tko je Nina?
Nina. Pijanistica s kolodvora. Frendica Nina.
I dalje joj želiš biti prijatelj?
Dobro. Ja ću kuhati, ali ti ćeš očistiti ovaj svinjac.
Ne smije vidjeti ovo.
Ti si svinja, Gabriele. Ali volim te.
Gabriele, što je s rižom? Zašto riža?
Gabriele!
Nisam kriv.
Vidi ti to, stari! Pravi si kuhar!
On je kuhar. On je liječnik.
-Ali mogao bi prestati hrkati. -Da, ali…
I, kako izgledam?
Sjajno. Seksi.
-Zbilja? -Ja bih se udao za tebe. Idi.
-Bok. -Mogu li vam pomoći?
-Bok, Túlio. Kako si? -Bok.
-Jesam li uranio? -Nisi! Uđi.
Hej, kako si?
-Gabriel. -Ja sam Túlio.
Stan vam je baš kul.
-Mislio sam da je veći. -Hvala. Valjda.
-Želiš li vina? -Ne smijem. Alergičan sam.
-Na grožđe? -Voda!
-Može voda. -Dobro. Pomoći ću ti.
-Hej! Ja ću. -Nemoj! Hvala.
Slatkiš, želi pomoći.
-Bok. -Bok.
Vaša sam nova susjeda.
Mogu li posuditi šećera?
Nemamo šećera. Može li riža?
Može.
Čekaj.
Dva poljupca?
Jer jedan nije dosta.
-Bok! Slavna glazbenica Nina. -Jesi li ti Yuri?
Da! Glavom i magijom.
-Tako mi je drago. -A ja sam Túlio.
-Túlio. -Drago mi je.
Drago mi je. Ja sam Nina.
-I ti živiš ovdje? -Ne.
Ne, ne bih stao.
-Vina? -Alergičan sam.
Znam.
Oprosti zbog nereda.
Nikad nismo kod kuće. Shvaćaš.
-Bez brige. -Ostavi torbicu.
Hvala.
Glupo što nisam znao da je to Chopin.
Sviraš klavir čak i na večeri?
Bože! Oprostite.
To je vježba koju stalno radim. I ne primjećujem.
Je li ti zato ruka takva?
Ne. To je fistula.
Idem na dijalizu.
Dijalizu?
-Koliko dugo? -Túlio, zar ne?
Cijeli život.
Ili dok ne dobijem bubreg.
Nije to najgore. Depilirao si bikini zonu?
Svaki tjedan!
Užasno je.
Mnogo toga ne možeš, zar ne?
Ona može što god želi, Túlio.
Dijaliza nije viša matematika.
Samo moram planirati više od većine ljudi.
To je sve.
Nešto nedostaje.
Desert!
Poslije deserta ideš k njemu.
Ne mogu, Gabriele! Poznajem ga tek dva tjedna, pobogu.
Budi jaka.
Trebate li pomoć?
-Ne, hvala. -Krema od karamele.
-Samo ovaj jedan put. Molim te. -Izbacuješ me iz mog doma?
Da, ali u redu je. Bit ću tvoj dužnik.
-Dobro. -Opet ću očistiti kuću.
-Krema od karamele! -Da!
-Pogledajte tortu! -Gabriel ju je napravio.
Volim karamelu.
-Daj mu još vina. -Alergičan sam, sjećaš se?
Pojedimo desert i završimo za danas.
-Već? Baš je ugodno. -Već.
Tina nije ni pila. Donesi mi nož za ovo.
Bok, Gaba. Bok, Nina.
-Užitak! -Bok!
-Vidimo se. -Laku noć.
Bok.
-Gdje li samo nalazi te tipove? -Budi dobar.
Skuhao je nevjerojatan obrok.
Kako si znala da nisam ja?
-Bacila sam ti mamac i zagrizao si. -Pametnica.
Prekrasan pogled.
Šteta što nema zvijezda.
Znam gdje možemo vidjeti zvijezde.
Kamo me sad vodiš?
Pazi glavu.
Stuba.
-Savršeno. -Kamo idem?
Vjeruješ li mi?
Vjerujem.
-Onda hodaj. -Smijem?
Ne.
Tvrdoglava Čašica.
-Otvorit ću ih. -Nemoj još.
-Sada? -Može.
Ajme.
Imaš svoju zvijezdu padalicu.
Poželi nešto.
Dobro.
Ajme.
To je bilo…
transcendentalno.
O, Bože.
Što je?
To je otrcano.
Otrcano? Ja sam ti otrcan, je li?
Baš si blesav.
Domar!
-Kečap? -Kušaj.
Gabriele…
Tko bi rekao?
Pun si iznenađenja.
Očev recept.
Kad je bio samo moj tata, a ne…
ravnatelj bolnice.
Smijem li te nešto pitati?
Jesi li liječnik zbog njega?
NAŠE MJESTO
Zbog mame.
Prelijepa je.
Kad sam imao 13 godina,
našla je kvržicu na dojci.
Već je bilo uznapredovalo.
Bio je to dug proces i nije imao sretan kraj.
Učinili smo sve da je izliječimo, no…
lišili smo je svega što joj je moglo pomoći.
Šetnji,
varanja u prehrani.
Dobrih razgovora.
Jednostavnih sitnica koje su joj mogle olakšati liječenje.
Zato to sad radim sa svojim pacijentima.
Ne samo da ih izliječim,
nego da im olakšam dane.
-Bili ste isti. -Da.
Planina Svemirski vrh. Obožavala ju je.
-Penjali ste se zajedno? -Da, uvijek.
Na njezin rođendan…
Idem onamo.
A ti? Želiš se popeti sa mnom?
Svidjet će ti se.
Ako dobijem novi bubreg,
razmislit ću o tome.
S okusom jaja.
-Ti si kriv. -Jedva da si jela.
-Ne. -Nema veze. Meni se sviđa.
Oprostite.
Bok, Nina.
Raimunda je rekla da me tražite.
Da. Molim te, uđi.
Šokirana sam.
Kad čuješ da dio tebe…
više ne funkcionira.
Znali smo da bubrezi mogu prestati raditi.
Liječenje neće prestati.
Dijaliza djeluje.
Dokad?
Dok ne presadiš bubreg.
Bojim se da ga nikad neću dobiti.
SVEMIRSKI VRH
SUSTAV DARIVANJA ORGANA
MJESTO NA LISTI ČEKANJA: 14 890.
Rai.
Jesi li zauzeta?
-Što je? -Ja…
trebam tvoju pomoć.
Zna li tvoj otac da joj želiš darovati bubreg?
To je moj izbor.
A Nina? Zna li ona?
Ne znam zašto ti još pomažem.
Hvala.
Yuri?
-Jesi li dobro? -Nisam!
Što je bilo?
Ne želim o tome. Ostavi me na miru, molim te.
Ne drami! Brinem se.
Túlio je.
On je smeće. Smećarko.
Ima nekog drugog.
Nekog drugog?
Da.
U braku je.
Ima muža i kuću. Čak ima i lasa apsa.
Tip se pojavio u kući i morao sam pobjeći.
Ja sam bio samo prilog!
Bio sam tako ponižen!
Yuri.
-Naći ćeš princa na bijelom konju. -Ne, neću.
Ako ne, imaš mene. Vjenčat ćemo se. Obećavam.
Ne znam smijem li se ili plačem.
Hvala.
Nisi moj tip, ali hvala.
Možeš li me fotkati kao dekadentnu divu u kadi?
-Zašto? -Za Tinder.
Jesi li čuo za tugovanje?
Lako je tebi reći. Imaš krasnu pijanisticu s kolodvora.
-Nemam ništa osim Tindera. -Dobro. Iskoristimo tvoje samosažaljenje.
Evo.
Previše pućim usne?
Trebamo li još jednu?
Smiri se.
Jesu li dobre?
Da vidim.
TATA: DOĐI ŠTO PRIJE MOŽEŠ. VAŽNO JE.
Gabriele, nisu dobre. Gabriele, grozne su!
Želiš li vode ili soka?
-Ne, hvala. -Pozvat ću tvog tatu.
Čini se da si našao učiteljicu.
-Svira li tvoja žena? -Ne.
Nedovoljno da opravda klavir.
Dekorativan je i jako skup.
Baš šteta.
Viski?
-Ne. -Vrijeme je za zrelije nepce, Gabriele.
Viski razdvaja muškarce od dječaka.
Ako ti tako kažeš.
Pozvao sam te zbog pacijentice.
Nine.
Kako je?
-Dobro je. -Sigurno?
Zato si napravio test kompatibilnosti?
Tko ti je dao…
Pravo da znam kakve se pretrage rade u mojoj bolnici?
Ili pravo da se brinem za sina?
Mislim da prelaziš neke granice, Gabriele.
-Ne ako presađivanje dobro prođe. -Neće.
Ne s tvojim bubregom.
Nalazi su negativni.
Ne podudarate se.
Volio bih da ti je toliko bilo stalo do moje mame.
Kad je sama venula ovdje, znaš?
-Uvijek ćeš me napadati zbog toga. -Ne napadam te.
Grize te savjest kad god te podsjetim na to.
Jako sam volio tvoju mamu, Gabriele.
Volio si je? Šteta što je umrla.
Zar ne, tata?
Gdje si bio?
Na operaciji?
Ili na raskošnoj konferenciji?
Ili si joj kupovao nešto skupo što ne bi koristila?
Bilo gdje osim s njom.
Gabriele, radiš u ustanovi.
Svaka ustanova ima pravila.
Izmislio si apsurdna pravila za lijek da je nisam mogao ni vidjeti.
Radiš samo što želiš, Gabriele.
Ako si mi samo to htio reći,
završili smo.
Ako se ovo nastavi,
morat ću te prijaviti Odboru za specijalizacije.
Pokrenut će istragu i izgubit ćeš posao.
I onda ti neću moći pomoći, Gabriele.
Gabriele.
-Gabriele! -Pusti me.
Toliko sam vježbala za sutrašnji ispit
da ne mogu uzeti pizzu.
Obavio sam test podudaranja.
Nikad me ne bi pitala
pa sam to učinio.
Nije upalilo, zar ne?
Hvala ti.
To mi mnogo znači.
Znaš to.
I ja bih to učinila za tebe.
Znam.
Ali na pravi način.
Imam pravo odlučiti želim li nečiji bubreg.
Posebice od žive osobe.
Osobe koju volim.
Voliš?
I ja tebe volim.
Dobro jutro.
Sunce je izašlo tek prije pet minuta, a ti si već ovako veseo.
Danas je važan dan. Nina nastupa.
Istina.
-Imaš li raspored? -Evo.
Ovdje sam do 20 h?
Hitna? Tko me ubacio onamo?
Stari, premjestili su me.
Što tebi znači rotacija? Specijalizanti se mijenjaju.
Ne. Ovo je tatino maslo.
Previše si paranoičan, Gabriele.
I, Raimunda. Što ćemo?
RAVNATELJEV URED
HITNA
Ima najmanje 20 novih kartona.
Mogli smo ih riješiti da si stigao na vrijeme.
Oprostite.
Umjesto da tratiš vrijeme na isprike, počni ovdje.
Frederico Gonçalves.
Dušo.
Jesi li se već odjenula?
Što misliš?
Kao što je tvoja baka govorila: „Dušo, predivna si.”
Hvala, djede.
Ne ideš takav.
Sad je 16 sati.
Nastupaš tek za četiri sata.
Djede, izvan sebe sam.
Hajde, pomozi mi. Odjeni se.
-Dobro, hoću. -Molim te.
Amanda Vieira.
DOLAZIŠ LI?
GASIM MOBITEL, POČINJE.
Kandidatkinja Nina Soares?
-Dobra večer, Nina. -Dobra večer.
Želimo da odsvirate prvi stavak
Rahmanjinova „Koncerta br. 2”.
Nina.
Zovite hitnu.
Nina!
S njom sam!
Ne!
Hej, draga.
Dobra večer.
-Bole me leđa. -Ne miči se.
Koliko sam dugo ovdje?
Danas je treći dan.
Prošla si intubaciju i dobila sedativ.
Krvarila si iz alveola.
Tvoj je lupus vrlo aktivan, Nina.
Moramo prilagoditi tvoje lijekove da ga obuzdaš
da možeš podnijeti presađivanje.
Koliko ću dugo biti ovdje?
Moraš ostati na promatranju.
Onda ideš na odjel
i ako sve bude u redu, razgovarat ćemo o tome da te pustimo.
Mislim da netko
jedva čeka da te vidi.
Bok, dr. Simone. Ja…
Oprostite, ja…
Došao sam…
Znam.
Kako si?
Žedna sam.
Nina, oprosti, ja…
Nisam stigao.
Bila je ludnica.
Čini se da se naša sreća mijenja.
Mijenja?
Nina.
Svirala si na pozornici Simfonijskog orkestra.
Gabriele.
Više nemam nade.
Hej.
Nisam znala da si tu.
Ne odlaziš odavde ni kad imaš slobodan dan.
Baš kao i tvoj otac.
Hej. Nemoj to govoriti.
A ti?
Prije dva dana na Intenzivnoj.
Sad si već na nogama.
Tornado Nina.
Našao sam maminu e-poruku
s fotkama s našeg mjesta.
Prelijepo je.
Želim te odvesti onamo.
Ti i ja.
Gabriele. G. Geraldo želi razgovarati s tobom.
Želiš svratiti?
Smeta li ti, Nina?
Ne, samo daj. Bit ću ovdje.
Odmah se vraćam.
ODBOR ZA SPECIJALIZACIJU
ISTRAGA PROTIV DR. GABRIELA MORAESA
„Pozvan je na sljedeći sastanak Odbora za liječničku specijalizaciju
radi istrage o etičkom ponašanju
s obzirom na odnos liječnika i pacijentice
radi utvrđivanja o nastavku specijalizacije.”
Nina.
-Je li sve u redu? -G. Geraldo pitao je za svoju kremu.
Poseban je.
Lijepe fotke?
Prelijepe.
Kad odemo, bit će to trodnevna pustolovina.
Prvo ćemo pet sati pješačiti do slapa.
Najljepšeg slapa, ali hladan je.
Možemo večerati pod zvijezdama, pričati viceve…
Nina!
Nina?
Jesi li dobro?
Nisi mi odgovorila. Zabrinuo sam se.
Oprosti, spavala sam.
Zašto si otišla bez riječi?
Morala sam otići odande.
Da razmislim.
Mogla si mi reći. Došao bih s tobom.
To nije u redu.
Što?
-Sve. -Nina, to s Orkestrom.
Objasnit ćemo im situaciju.
Ja sam liječnik. Zamolit ću ih da razmisle.
Zašto?
Da se razbolim na prvom nastupu?
Bolje da prihvatim…
da neću imati normalan život.
Da nikad neću svirati s orkestrom.
-Da nikad neću izlaziti. -Čekaj.
Što to znači?
Polupala si lončiće.
Upravo suprotno.
Pokušavam ih popraviti.
Ti si liječnik.
Ja sam pacijentica.
Imaš budućnost. Ja ću umrijeti.
Nina.
Zašto to govoriš?
Ne poznajem te takvu.
Tko je rekao da me poznaješ?
Nemaš pojma što mislim.
-Ne možeš odustati. -Lako je tebi reći.
-Ne živiš ti s time. -Imaš pravo. Ne živim.
Ali ovdje sam uz tebe svaki dan.
Nina.
Dokad? Dok ne izgubiš specijalizaciju?
Zatajio si to od mene?
To nema veze s tobom.
Sve ima veze sa mnom.
Izbacit će te zbog mene!
To je samo specijalizacija. Počet ću ispočetka.
Bez brige. To je moja odluka.
Ne odlučuješ ti o svemu.
Što to znači?
Da mi je dosta.
Ne mogu tratiti energiju na gluposti, moram se posvetiti liječenju.
Shvaćaš?
Gluposti?
Nisam znao
da sam ti ja glupost.
Ali jesi.
Zanijela sam se.
Ali sad znam da te ne volim.
Gotovo je.
Bilo bi najbolje
da se ispričaš u bolnici i nastaviš sa životom.
Uvijek sam bila sama.
I uvijek će tako biti.
Nisi morala biti sama.
-Bok, Munda. -Bok, dušo.
Nina.
Iara mi je rekla da ti dam ovo. Za sreću.
Hvala. Zahvali Iari u moje ime.
Sviđa mi se.
Da, vidim.
Ne, stvarno mi se sviđa.
Čemu takav izraz lica?
-Više nisam s Gabrielom. -Dušo.
Kad sam bila tvojih godina, nisam se mogla skrasiti.
Bogme sam se iživjela.
Ali i dalje ga volim.
Ta je priča zamršenija od moje slamčice.
Dušo! Vrijeme je da ti skinemo cjevčicu.
Hvala, Munda.
Idemo.
Odbor se danas sastaje da odluči može li ostati.
Ne žele da liječnici izlaze s pacijentima, pa sam odlučila prekinuti s njim.
Znaš,
to je najplemenitija odluka za koju sam čula u životu.
-I najgluplja! -Amanda.
Molim te, Raimunda!
Djevojka je godinama prolazila pakao.
Sad kad je sretna s dobrim tipom,
odustaje jer se boji.
-Bolje mu je bez mene. -Kako znaš?
-Umrijet ću. -Odmah?
Kako to misliš?
-Umireš li sada? -Ne.
-Danas ćeš umrijeti? Sljedeći tjedan? -Ima pravo.
Nina, možeš umrijeti sad ili za 30 godina.
Znaš što?
Ovo je za ljude koji se ne boje živjeti.
Nina, jesi li znala da sastanak počinje sad?
-Sad? -Da. Sad.
Ja sam gotova.
Misliš?
Danas smo ovdje da razmotrimo odnos
između dr. Gabriela i njegove pacijentice…
Nina?
Odakle ti?
Ovo je privatan sastanak odbora. Zamolit ću vas da odete.
Ne prije nego što me saslušate.
Bože dragi!
Dolazim u bolnicu od 13. godine.
Znam je bolje od većine vas za ovim stolom.
Moram nešto reći o Gabrielu.
Najbolji je liječnik ovdje.
Ne zbog naše prošlosti.
Govorim u ime svakog pacijenta kojega je liječio,
kojega je saslušao, kojemu je pomogao i kojega je zagrlio.
Ako ga otpustite, svi će pacijenti patiti zbog toga.
Dr. Gabriel uvijek je bio pristojan i profesionalan sa mnom.
Dakle,
ako nekoga želite okriviti,
okrivite mene.
Zavodila sam ga, prva sam ga zagrlila, poljubila…
Gđice Nina, dosta je.
Shvatili smo.
Hvala na pozornosti.
Yuri Saad, mrtav u 23. godini.
Uzrok smrti: opstruktivna apneja u snu.
I?
Nećeš me se riješiti.
Buntovniče jedan. Moraš biti dobar.
Moramo zamijeniti smjene.
Pokrivaj me. Dvostruko ću ti platiti.
Sviđa mi se to, dvostruka lova.
Hvala.
Mundinha, možeš li sutra doći u kapelicu?
Imam ideju i trebam tvoju pomoć.
RAIMUNDA
Bok, Nina.
Imamo tortu za Amandu.
Svrati.
Nisam raspoložena, dobro?
Da.
Ali čestitaj joj u moje ime. Je li joj danas rođendan?
Da, rođendan joj je. Dođi, dušo.
To će te razveseliti. Hajde.
Ostat ću ovdje.
Nina. Miči se s tog kauča i umij se. Brže!
-Bok, Amanda. -Smjesta.
Ili idući put nećemo razgovarati.
U 19 sati. Torta.
Počešljat ćemo vas da izgledate lijepo i zgodno.
Zar ne, g. Geraldo?
-Koji macan, ha? -Macan.
Odnesi ovo u kapelicu. Josefa ima žarulje.
Pokušaj to raspetljati da se ne zaplete.
Yuri?
-Što se događa? -Bok. Pa…
Gabriel organizira događaj u kapelici.
-Kakav događaj? -Pozvani ste.
Ne, ima smjenu na poslu.
Ne! Cure ga pokrivaju.
Gospodine… dr. Alberto.
Gabriel će odsad raditi smjenu svaki vikend.
-I? -Dajte mu priliku.
Samo jednom?
Napokon!
Odjeni ovo.
-Što je ovo, Munda? -Hajde. Odjeni to!
Dobro.
Čast mi je što ste u našoj koncertnoj dvorani, gđice Nina.
Što je ovo?
Danas nastupa vrlo darovita pijanistica.
Pođi sa mnom.
To je moja unuka.
Hvala što ste došli.
Nina.
-Bilo je predivno. -Hvala.
Razgovarala sam s drugim članovima ispitnog odbora
i s obzirom na okolnosti,
voljeli bismo te ponovno ocijeniti.
Ako želiš, naravno.
Naravno da želim.
-Hvala. -Čestitam.
-Hvala. -Hvala vama.
Gabriele.
Oprosti.
Bojala sam se da ću ti sve uprskati.
Onda me Amanda izgrdila
i došla sam i rekla sve i svašta.
Nisam htjela da izgubiš specijalizaciju.
Znači, nisi je izgubio?
Obećavaš da ćeš snimati na vrhu?
Obećavam.
Uskoro ćeš i ti otići gore.
A ja ću biti s tobom.
Obećavaš da ćeš paziti na sebe?
Nastojat ću ne umrijeti dok si ondje.
Dajem ti ovo.
Da doživiš stotu.
Ovo je dar moje mame.
-Ne. Ne mogu to prihvatiti. -Možeš i hoćeš.
Okreni se.
Štitit će te dok se ne vratim.
Volim te, Gabriele.
Volim te, Nina.
NAŠE MJESTO
Sine!
Sine moj.
-Drago mi je što si tu. -Pomoći ću ti.
Tata.
-Drago mi je što si tu. -Pobrinut ću se za tebe.
Pomoći ću ti.
Hajde, ljudi. Molim vas.
Alberto, Gabriela su dovezli helikopterom.
Ima tešku ozljedu glave.
Slikali smo ga i našli veliki subduralni hematom.
Subduralni hematom.
Otvorit ćemo ga.
Munda, gdje je?
Što se dogodilo?
Ne znam, Nina.
Odveli su ga ravno na operaciju i…
Hej, Čašice.
Evo ga. Kao što sam obećao.
Ovaj nevjerojatan pogled.
Danas sam mislio na tebe.
Uskoro ćemo biti zajedno. Dobro?
Čuvaj se dok se ne vratim.
Pusa. Volim te.
Hej, Čašice.
Evo ga. Kao što sam obećao.
Ovaj nevjerojatan pogled.
Danas sam mislio na tebe.
Uskoro ćemo biti…
Nina, dušo.
-Čuvaj se… -Zvali su iz bolnice.
Žele da dođemo.
Sjećaš se
kad je dr. specijalizant došao k nama?
Razgovarali smo, a ti si iznutra povikala:
„Djede,
nemoj ga gnjaviti.”
Nisam ga gnjavio.
Molio sam ga
da te ne povrijedi.
Život je najbolji način da ga se sjećaš.
Jer
najviše od svega
htio ti je dati to.
Život.
Nina, imam dokument.
To su rezultati testa podudarnosti
za presađivanje.
Pozitivan je, Nina.
S popisa?
Ne.
Živi darivatelj.
Ako se odlučiš za to,
postoji pravni postupak, ali…
moguće je, dušo.
Smijem li znati tko je darivatelj?
Ne znam je li dobro,
ali Gabriel je volio prženu rižu i kremu od karamele.
Recite mi kako je.
-Vrlo dobro. -Kuhate li?
Lažem. Ne.
Baš kao i on.
Jednom mi je pripremio jaja s kečapom.
Ne mogu vjerovati da te tjerao da to jedeš.
Svidjelo mi se.
To sam pravio kad je bio mali.
Nisam se znao brinuti o njemu, a bio je gladan.
Zajedno smo izmislili to jelo.
Nije to zaboravio.
-Idemo oprati posuđe. -Da. Idemo.
Zašto ovo radite?
Da ne moraš poslije sama.
Ne mislim na posuđe.
Zašto mi darujete bubreg?
Nina,
razmišljao sam o starom profesoru sa sveučilišta
koji je rekao da je bit medicine katkad lijek,
često olakšanje i uvijek utjeha.
To je to. Mogu ti pomoći, zar ne?
-To ću i učiniti. To je sad važno. -Hvala.
Gabriel je vjerovao u to.
I ja…
vidim svoga sina u tebi.
Smijem vas zagrliti?
Sad imam vrlo ozbiljno pitanje za tebe.
Mogu li uzeti malo kreme?
Sviđa se nekom u bolnici. Jako.
Naravno. Sve ponesite.
Odrezat ću vam komad.
Dobila sam bubreg na rođendan.
Dana 30. rujna.
Napokon sam shvatila što znači podudarnost.
JEDNU GODINU POSLIJE
Mislila sam da podudarnost znači isto.
No shvatila sam da je i različito.
Dragi Fabrício i Yuri.
Jeste li danas ovdje svojevoljno da proslavite,
potvrdite i ratificirate svoj odnos?
-Da. -Da.
Onda vas proglašavam vjenčanima.
-Smijete se poljubiti. -Napokon, ekipa!
Gabriel je bio drukčiji od mene.
Vidio je prije svih drugih, čak i prije mene,
da mogu raditi što god poželim.
Pokazao mi je da je život napola puna čaša.
I bila sam sigurna da sam našla najkompatibilnijega.
Dobra večer.
Hvala vam što ste ovdje.
Ova je sezona bila zaista čarobna.
I htjela bih nekomu odati počast.
Nekomu vrlo posebnom.
Pomogao mi je da dođem dovde.
I još me čuva.
Uvijek ćeš biti sa mnom
Reci mi da naša priča nije gotova
I da onkraj svemira Još postoji ljubav naša
Ovo ne može biti kraj
Mora postojati druga verzija
Onkraj svemira Neka druga dimenzija
I vidjet ćemo se ondje
Još te osjećam u snovima
Srećem te svake noći među zvijezdama
Da plešemo uz našu pjesmu
Sjećam se tvojih usana na mome licu
Posljednje noći u kolovozu
Znao si da moje ćeš srce Sa sobom ponijeti
Bilo je teško gledati zalazak sunca
Kad si otišao
Ali vjerujem da postoji beskonačan kraj
Za nas dvoje
Uvijek ćeš biti sa mnom
Reci mi da naša priča nije gotova
I da onkraj svemira Još postoji ljubav naša
Ovo ne može biti kraj
Mora postojati druga verzija
Onkraj svemira Neka druga dimenzija
I vidjet ćemo se ondje
Bilo je teško gledati zalazak sunca
Nakon što si otišao
Ali vjerujem da postoji beskonačan kraj
Za nas dvoje
I vidjet ćemo se ondje
U SJEĆANJE NA DURVALINU DANTAS
Prijevod titlova: Željko Radić